
1) JAUTĀJUMS:

“Jautājums par matraču aizsargpārvalku ar rāvējslēdzēju izmēru, iepirkumā VSIA TOS 2026/15K

Ņemot vērā, ka medicīnas praksē tiek izmantoti dažāda augstuma matrači, lūdzam precizēt, vai būtu pieļaujams matrača aizsargpārvalka izmērs 200 × 90 × 14 cm norādītā 200 × 90 × 12 cm vietā, ja piedāvātais produkts nodrošina pilnīgu matrača nosedzamību, atbilstošu piegulšanu, atbilstību higiēnas prasībām un pilnu funkcionalitāti.
Papildus norādām, ka lielāks augstums praksē nodrošina labāku saderību ar dažādu ražotāju medicīniskajiem matračiem un mazāku noslodzi šuvēm un rāvējslēdzējam intensīvas lietošanas apstākļos.”


ATBILDE:

Pasūtītājs ir izskatījis piegādātāja jautājumu par tehniskajā specifikācijā norādītā matrača aizsargpārvalka izmēra precizēšanu iepirkuma priekšmeta 7. daļā, proti – iespēju piedāvāt izmēru 200 × 90 × 14 cm norādītā 200 × 90 × 12 cm vietā.
Informējam, ka sākotnēji, izvērtējot piegādātāja sniegto informāciju par medicīnas praksē izmantoto dažāda augstuma matraču specifiku un tehniskajiem aspektiem, iepirkuma procedūras dokumentācijā tika veikti attiecīgi grozījumi.
Tomēr, pamatojoties uz ekspertu papildu izvērtējumu, tika konstatēts, ka noteiktā izmēru pielaide (t.sk. augstuma palielināšana) var radīt nepietiekamu pārvalka piegulšanu pasūtītāja rīcībā esošajiem matračiem, kā rezultātā var veidoties krokas, kas būtiski palielina pacientu izgulējumu risku.
Ņemot vērā minēto, Pasūtītājs ir pieņēmis lēmumu atcelt iepriekš veiktos grozījumus, kas tika ieviesti, pamatojoties uz piegādātāja jautājumu. Līdz ar to tehniskās specifikācijas prasība attiecībā uz matrača aizsargpārvalka izmēru iepirkuma priekšmeta 7. daļā saglabājas spēkā tās sākotnējā redakcijā – 200 × 90 × 12 cm, bez papildu pielaides.
Vienlaikus informējam, ka iepriekš sniegtā atbilde uz piegādātāja jautājumu šajā daļā ir uzskatāma par precizētu.

